Andries Nicolaas van Dyk * CA 1780 Cabo de Goede Hoop † > 10 Okt 1868 Kaap, Suid-Afrika: Van Dyk-register Van Dyk-stamboom
Andries Nicolaas van Dyk
1780 - > 1868 (~ 88 jare)
Naam Andries Nicolaas van Dyk
Geboorte CA 1780 Cabo de Goede Hoop [1, 2]
Testament 22 Mrt 1853 "Graauwheuwel (3)", Caledon, Kaap, Suid-Afrika 
Beroep < 1868 Caledon, Kaap, Suid-Afrika 
Woonplek "Zout Rivier (37)", Bredasdorp, Kaap, Suid-Afrika
Sterf > 10 Okt 1868 Kaap, Suid-Afrika
Andries Nicolaas se herkoms verander n.a.v. die bron wat jy naslaan. Sommige, soos die Suid-Afrikaanse Familieregister (8:689), vermeld dat hy 'n aparte stamvader is, afkomstig van "Holland". Ander, soos die Suid-Afrikaanse Geslagregisters (2:263), vermoed 'n Suid-Afrikaanse herkoms, maar is onseker oor sy ouers (en stel Jurgen Johannes van Dyk en Christina Geertruy Niemand voor, wat sou beteken dat hy uiteindelik met sy suster getroud was).
Andries Nicolaas is in wel in Suid-Afrika gebore, sy huweliksinskrywing (2.11.1806 te Stellenbosch) vermeld Cabo de Goede Hoop en ook sy testament (KAB MOOC 7/1/300, 1853) verklaar Anderies Nicolaas Van deijk Sinior, en Mejuffrouw Johanna Cathariena van dijk, beide van dezin Lande Geboorin.
Dat dit hier om 'n "nuwe" stamvader gaan, is dus inkorrek. Maar wié was dan sy ouers?
Op sy skoonmoeder se sterfkennis (KAB MOOC 1073/1835) word gemeld dat haar dogter Johanna getroud is met Andries Nicolaas van Dyk, Andries se seun (And.'s son). Sy pa was dus ook 'n Andries van Dyk. Ons vermoede is dat dit hier om 'n onegte kind gaan van Andries Christiaan van Dyk - hy is die enigste Andries van Dyk wat in daardie tyd op die regte ouderdom was om 'n kind te hê. (Die enigste ander kandidaat is Jurgen van Dijk en Andries Christiaan se pa - ook genaamd Andries - maar hy was teen hierdie tyd reeds oorlede.)
Daar is egter geen inskrywing vir 'n Andries Nicolaas van Dyk in ongeveer 1780 nie.
Daar is wel 'n onegte kind met die naam Andries Nicolaas op 26 September 1779 in Stellenbosch gedoop. Die moeder word gelys as Johanna Catharina Meijhuijzen, maar dit is hoogs onwaarskynlik dat sy die moeder was. Johanna Catharina Meijhuizen was die moeder van Christina Margaretha Geertruy Niemand - Andries Christiaan se skoonsuster en uiteindelik Andries Nicolaas se skoonmoeder. Die betrokke takke van die Meijhuijzens, Niemands, Van Dyks en ook 'n Swart-tak het blykbaar naby mekaar gewoon en met mekaar gesosialiseer. Daar is verskeie huwelikke tussen hierdie families.
Johanna Catharina Meijhuijzen was 'n 60-jaar oue weduwee toe die onegte Andries Christiaan gebore is. Dit is hoogs onwaarskynlik dat sy teen hierdie tyd nog 'n kind gebaar het, maar eerder dat sy aangebied/besluit het om die kind as hare te doop - moontlik om 'n ongehude moeder (en haar familie) verleentheid te spaar. Haar 1771-testament (KAB MOOC 7/1/28 60/1781) verwys ook na twee ander aangenome kinders: Johannes Andries Swart en Michiel Hendrik Heyns.
Die getuies op hierdie onegte Andries Nicolaas se doop, was:
Nicolaas Swart en Jacomina Bijer: 'n getroude paartjie en vriende van die familie
Jurgen van Dijk en Christina Geertruij Margaretha Niemand: Me. Meyhuizen se dogter en skoonseun en Andries Christiaan se broer en skoonsuster.
Die laaste getuie op die doop was: Andries van Dyk. Soos reeds bo genoem, is Andries Christiaan die enigste Andries wat op hierdie tydstip pas.
Dit lyk dus waarskynlik dat hierdie onegte Andries Nicolaas en Andries Nicolaas van Dyk dieselfde persoon is, waarvan Andries Christiaan die vader is.
Ons vermoede word versterk deur die twee volgende feite:
Op 8.11.1787 het 'n ongetroude Dina Margaretha Swart (die dogter van bogenoemde Nicolaas Swart) haar onegte kind, Johannes Andries, laat doop. Sy het beweer dat die vader Andries Christiaan van Dyk is. (Wat aandui dat Andries Christiaan ten minste een keer 'n ongehude vrou swanger gemaak het, 'n tweede (vroeër) keer, is dus meer moontlik.)
Op die doop van Andries Nicolaas en Johanna Catharina se eerste seun, Jurie Johannes, op 5.10.1807, verskyn die volgende getuies:
Michiel Burgert van Dyk (Johanna Catharina se broer)
Christina Geertrui Niemand (Johanna se ma)
Maria Magdalena van Dyk (Johanna se suster)
en Andries Christiaan van Dyk.
Om ons vermoedens te bevestig, het ons 'n DNS-toets bestel vir 'n afstammeling van Andries Nicolaas. Ons is reeds in besit van 'n kopie van die DNS-uitslae van 'n afstammeling van Joost. As die twee ooreenkom, sal dit bewys dat Andries Nicolaas 'n nasaat van Joost van Dyk, en dus ook Andries Christiaan van Dyk, is.
(Met dank aan Dirk le Roux, wie baie van die leidrade verskaf het.)
Persoons ID I200 Van Dyk-stamboom
Laaste Opgedateer 7 Apr 2020
Vader Andries Christiaan van Dyk, ≈ 30 Des 1753, Stellenbosch, Kaap, Suid-Afrika , † Ja, datum onbekend
Familie-ID F5134 Groepsblad | Family Chart
Familie Johanna Catharina van Dyk, * CALC 10 Okt 1787, "Graauwheuwel (3)", Caledon, Kaap, Suid-Afrika , † 10 Okt 1868, Caledon, Kaap, Suid-Afrika (Ouderdom ~ 80 jare)
Getroud 2 Nov 1806 Stellenbosch, Kaap, Suid-Afrika 
"Andries Nicolaas van Dyk van Cabo de Goede Hoop
burger alhier Jongman met Johanna Catharina van Dyk
van Cabo voornt: Jonge Dogter"
1. Jurie Johannes van Dyk, * 2 Sep 1807, "Graauwheuwel (3)", Caledon, Kaap, Suid-Afrika , † 4 Jul 1883, Caledon, Kaap, Suid-Afrika (Ouderdom 75 jare)
2. Maria Magdalena van Dyk, * 2 Sep 1809, "Zout Rivier (37)", Bredasdorp, Kaap, Suid-Afrika , † Ja, datum onbekend
3. Andries Nicolaas van Dyk, * 9 Apr 1812, "Zout Rivier (37)", Bredasdorp, Kaap, Suid-Afrika , † 19 Jun 1896, "Ruigte Fontein (288)", Bredasdorp, Kaap, Suid-Afrika (Ouderdom 84 jare)
4. Michiel Burgert van Dyk, * 23 Mei 1813, "Zout Rivier (37)", Bredasdorp, Kaap, Suid-Afrika , † 20 Jan 1899, "Lindeshof (167)", Riviersonderend, Kaap, Suid-Afrika (Ouderdom 85 jare)
5. Petrus Johannes van Dyk, * 1 Sep 1816, † 10 Jun 1885, Jacobsdal, Vrystaat, Suid-Afrika (Ouderdom 68 jare)
6. Hendrik Wilhelmus van Dyk, i, * 14 Sep 1819
7. Christina Johanna Elizabeth van Dyk, * 27 Feb 1823, † 25 Des 1914, "Klipdrift (349)", Bredasdorp, Kaap, Suid-Afrika (Ouderdom 91 jare)
8. Johannes Hendrik van Dyk, * 6 Jun 1826, † < 10 Okt 1868 (Ouderdom < 42 jare)
9. Hendrik Wilhelmus van Dyk, ii, * 15 Sep 1828, "Zout Rivier (37)", Bredasdorp, Kaap, Suid-Afrika , † 3 Des 1876, "Rondeheuwel (426)", Bredasdorp, Kaap, Suid-Afrika (Ouderdom 48 jare)
Familie-ID F96 Groepsblad | Family Chart
Getroud - 2 Nov 1806 - Stellenbosch, Kaap, Suid-Afrika
Testament - 22 Mrt 1853 - "Graauwheuwel (3)", Caledon, Kaap, Suid-Afrika
Beroep - Agricutural Farmer - < 1868 - Caledon, Kaap, Suid-Afrika
Woonplek - - "Zout Rivier (37)", Bredasdorp, Kaap, Suid-Afrika
Sterf - > 10 Okt 1868 - Kaap, Suid-Afrika
[S45] SAF volume 1-20 (A-Ky), SAF 08:689.
[S72] Dokumente en fotos in hand, Huwelik- Uitknipsel.
[S72] Dokumente en fotos in hand, MOOC 7-1-300.
[S72] Dokumente en fotos in hand, Sien sy vrou se sterfkennis.